STGT-STA กอดคอร่วงหนัก! เซ่นข่าว “วัคซีนต้านโควิด” คืบ ยอดผู้ป่วยสหรัฐต่ำหมื่น
STGT-STA กอดคอร่วงหนัก! เซ่นข่าว "วัคซีนต้านโควิด" คืบ ยอดผู้ป่วยสหรัฐต่ำหมื่น
25 ส.ค. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 10.06 น. อยู่ที่ระดับ 70.75 บาท ลบ 4.25 บาท หรือ 5.67% สูงสุดที่ระดับ 71.75 บาท ต่ำสุดที่ระดับ 70.00 บาท ด้วยมูลค่าการซื้อขาย 500.52 ล้านบาท
ขณะเดียวกัน ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 26.75 บาท ลบ 0.25 บาท หรือ 0.93% สูงสุดที่ระดับ 27.00 บาท ต่ำสุดที่ระดับ 26.50 บาท ด้วยมูลค่าการซื้อขาย 98.80 ล้านบาท
ทั้งนี้ ปัจจัยที่คาดว่าส่งผลให้ราคาหุ้นของ STA และ STGT ปรับตัวลดลงในวันนี้ คาดมาจากประเด็นความคืบหน้าจากสถานการณ์การแพร่ระบาดไวรัสโควิด-19 ในสหรัฐฯที่ดีขึ้น จากจำนวนผู้ติดเชื้อต่ำกว่า 4 หมื่นคน/วัน และสหรัฐฯยังใช้พลาสมาที่มีโปรตีนภูมิคุ้มกัน (convalescent plasma) ในการรักษาผู้ป่วยโควิด-19 ด้วย